Şofer-consilier, cu firmă în Teleorman

La cabinetul președintelui interimar, Mirel Taloș, întâlnim un caz clasic de nepotism: fostul șofer al lui Mirel Taloș, Ionel Bogdănel Tănase, care între timp a fost avansat pe postul de șef secretariat la cabinetul președintelui, și-a adus și fiica vitregă angajată în institut.

Mirel Taloş a sesizat potenţialul de consilier al propriului şofer

Tănase administrează, din 2010, firma Euroagro Star, din satul Buteşti, comuna Siliştea, Teleorman, sat de unde provine şi nora Vioricăi Dăncilă.

Saltul profesional al lui Tănase este remarcabil: din şofer la RA-APPS, în 2011 şi 2012, a devenit referent de specialitate la Administraţia Fondului pentru Mediu, Direcţia de Implementare Proiecte. Doar un an a stat Tănase în acest post. Peste şapte ani, în 2019, îl găsim în mediul cultural, consilier la cabinetul vicepreşedintelui ICR, apoi şef serviciu.

Transferuri misterioase

Fiica vitregă a lui Ionel Bogdănel Tănase, Cristina Rus, a ocupat funcția de șef cabinet la președintele Taloș, dar a fost transferată brusc la un alt departament (Direcția programe interne), după ce Libertatea a cerut în mod oficial explicații despre ea, susțin sursele Libertatea.

Cristina Rus a făcut masterul la SNSPA, Facultatea de Administraţie Publică, între 2016 – 2018, fiind angajată la ICR în 2019.

Recomandări Măsurile anti-COVID au redus infecțiile gripale la un ”minim istoric”. Ce îi îngrijorează pe experții medicali

Un alt angajat care a fost transferat brusc, după ce Libertatea a cerut detalii despre postul său, este Ștefan Popa, până de curând fiind consilierul personal al vicepreședintelui ICR, Krizbai Bela. Recent, a fost transferat la Direcția Generală Programe prin Reprezentanțe și în Comunitățile Istorice.



Șefa de la Comunicare, respinsă la concurs

În decembrie 2016, Mirela Rozica Olteanu a fost respinsă la concursul organizat de ICR pentru ocuparea postului de expert gradul I în cadrul Direcției Comunicare și IT, cu media 68.16.

Cu toate acestea, Olteanu s-a întors în ICR trei ani mai târziu, în februarie 2019, prin detașare. În timpul mandatului Lilianei Țuroiu, a devenit directorul departamentului, în ciuda faptului că postul respectiv avea deja un titular, pe Mărgărita Geică, potrivit surselor Libertatea.

Andrei Novac a făcut parte în 2019 din delegaţia ICR la Târgul de Carte de la Beijing

Actualul director al Centrului Național al Cărții, Andrei Novac, ocupă această funcție de conducere, deși în anul 2016 a picat concursul organizat de ICR pentru ocuparea unui post de expert gradul I în cadrul aceluiași departament, cu media 88,50. El a devenit șef în anul 2018, grație bunăvoinței fostei președinte ICR, Liliana Țuroiu, tot cu ajutorul pârghiei numită detașare.

Recomandări În timp ce un sat din Deltă așteaptă de 24 de ani să aibă apă potabilă, Iohannis și Parlamentul nu se înțeleg pe o lege

Detaşată de la agenţia fostului soţ

Șefa Serviciului Marile Programe, Daniela Șoros, a folosit și ea aceeași rețetă pentru ascensiunea profesională. În decembrie 2016 a concurat singură pentru postul de expert gradul I pentru Biroul Cercetare, Analiză și Strategie și a luat nota 36,00 din 100 puncte, o notă mică.

A ajuns în ICR prin detașare de la “Romania Global News” – o agenție de știri controlată de fostul soț, Eugen Popescu, numit în funcţia de director general al Institutului Eudoxiu Hurmuzachi pentru Românii de Pretutindeni în 2016.

Recomandări „Să te programezi pentru testarea COVID e ca și cum ai vrea să-ți rezervi un loc la spectacolul Harry Potter”

Director în ICR, Daniela Şoroş este şi specialist în decoraţiuni florale

În ciuda calificativului mic, Liliana Țuroiu a pus-o director în aprilie 2017 și i-a dat în administrare cel mai important proiect al ICR din ultimii ani, Europalia.

Daniela Șoros a intrat în atenția presei de investigație în anul 2005, când dezvăluia că Eugen Popescu, prin funcția pe care o deținea în aparatul guvernamental, direcționa bani publici spre fundația deținută de ea.



Relaţii Internaţionale, pe filieră ALDE

La Direcţia Relaţii Internaţionale, o găsim pe Ana Maria Stănescu, angajată tot fără concurs, pe post de director. Ea este soția lui Robert Iulian Stănescu, apropiat al lui Călin Popescu Tăriceanu, fost preşedinte al Casei Naţionale de Pensii Publice.

După ce a fost destituit de la CNPP, la începutul anului trecut, Robert Iulian Stănescu a revenit postul de director executiv adjunct al Casei de Pensii Bucureşti.

Fiica unui politician local, consiliera lui Taloș

Ultima și cea mai răsunătoare angajare la ICR este Mara Roșioru, fiica unui consilier local din Buzău, susţinut de ALDE, Silviu Roșioru. În viața publică, ea a devenit populară prin relația sentimentală pe care a avut-o cu cântărețul UDDI. Roșioru a venit în ICR drept consilier al președintelui Mirel Taloș.

Tatăl actriţei Mara Roşioru e curtat de ALDE pentru candidatura la Primăria Buzău

Conform paginii personale de Facebook, Mara Roșioru a absolvit „Artele spectacolului – Actorie” la Universitatea Națională de Artă Teatrală și Cinematografică „Ion Luca Caragiale” din București.

După încetarea detaşărilor de la privat la stat, ICR n-a izbutit să descopere nici o “portiţă” prin care să numească pe cineva la Departamentul IT, rămas fără nici un angajat.



PARTENERI - GSP.RO Uluitor cum a vorbit Anamaria Prodan despre primul ei soț, Tiberiu Dumitrescu: „E sufletul meu şi ..."

PARTENERI - PLAYTECH A MURIT de la o eșarfă. Actrița iubită de milioane de români și sfârșitul ei tragic

HOROSCOP Horoscop 20 septembrie 2020. Gemenii sunt atrași de ideea de a intra într-o relație cu cineva de la serviciu